**นฤมล จิวังกูร** หรือ **โฟร์ท** (*อ่านว่า: โฟ๊ท*) กรรมการผู้จัดการใหญ่ ธนาคารซิตี้แบงก์ประเทศไทย อดีตนักร้องที่มีชื่อเสียงในช่วงปี พ.ศ. 2536 - 2550 โดยมีผลงานภายใต้สังกัดอาร์เอส ผลงานเพลงที่เป็นที่รู้จักอย่างมากมาย อาทิ นาฬิกาทราย, คนที่ใช่ (ในวันที่ผิด), ไม่มีฉันคนนั้นอีกแล้ว, หมายความว่ายังไง และเพลง เหตุผล เป็นต้น

ประวัติด้านวงการบันเทิง
-----------------------

**อัลบั้ม ทางออกของความรู้สึก (พ.ศ. 2536) ภายใต้วง "เอ็กซิท (Exit)"**
**นฤมล จิวังกูร**  ชื่อเล่น **โฟร์ท** เกิดเมื่อวันที่ 4 กันยายน พ.ศ. 2515 จบการศึกษาระดับปริญญาโทจาก California State University คณะบริหารธุรกิจ (เอกบริหารการเงิน) เป็นบุตรสาวของนายณรงค์ จิวังกูร และนางเยาวนิตย์ จิวังกูร เป็นบุตรสาวคนเดียวของครอบครัว

เริ่มเป็นนักร้องจากการรวมกลุ่มกับเพื่อนนักร้องหญิง 3 คนคือ โฟร์ท นฤมล จิวังกูร , อัยย์ พรรณี วีรานุกูล และ อ๊อด พิรุณ ยิ้มพงษ์ ออกอัลบั้มในนามวง "เอ็กซิท (Exit)" ชื่อชุด "ทางออกของความรู้สึก" ออกวางจำหน่ายเมื่อ เมษายน พ.ศ. 2536

ในปี พ.ศ. 2539 ได้ออกอัลบั้มร่วมกับ ปั่น-ไพบูลย์เกียรติ เขียวแก้ว และ สามารถ สุขกนิษฐ อัลบั้ม "Something in R & B" ออกวางจำหน่ายเมื่อ กรกฎาคม พ.ศ. 2539

หลังจากยุบวงก็มีผลงานเพลงประกอบละคร ภาพยนตร์ และงานร้องประสานเสียงให้กับศิลปินมากมายหลายคน จนในที่สุดได้เข้ามาเซ็นสัญญาออกอัลบั้มเป็นศิลปินเดี่ยวในสังกัด อาร์.เอส.โปรโมชั่น เมื่อปี 2541 โดยได้มีผลงานอัลบั้มออกมาจำนวนมากในช่วงระหว่างปี 2542-2548

เริ่มเข้าสู่ผลงานเพลงในค่ายอาร์เอส ในปี พ.ศ. 2542 โฟร์ทได้มีผลงานกับทางค่ายอาร์เอสโดยการร้องเพลงประกอบภาพยนตร์ แตก 4 รัก โลภ โกรธ เลว ขับร้องเพลง "ความทรงจำ"

ต่อมาในปีเดียวกัน โฟร์ทได้มีผลงานอัลบั้มเดี่ยวชุดแรกกับทางสังกัดอาร์เอส โปรโมชั่น โดยใช้ชื่ออัลบั้มว่า "Fourth" โดยมีเพลงฮิตต่างๆมากมายไม่ว่าจะเป็น นาฬิกาทราย, โลกใบใหม่ และเพลง คืนฝนโปรย นับว่าเป็นการเปิดตัวของเธอได้อย่างดีในอัลบั้มแรก

พ.ศ. 2543 โฟร์ทได้มีอัลบั้มพิเศษคู่กับ "อู๋-ธรรพ์ณธร ปาลกะวงศ์ ณ อยุธยา" ในอัลบั้ม "ธรรพ์ณธร-โฟร์ท Fire&Ice" ซึ่งมีทั้งเพลงแต่งใหม่และเพลงเก่านำมาร้องใหม­่ เพลงฮิต คือ อีกนาน ,ยอมรับคนเดียว,ดีที่สุด และน้ำตา ( นำเพลง น้ำในตา อิทธิและเปลืองน้ำตา ติ๊ก ชิโร่ มารวมเป็นเพลงเดียว)

ในปีเดียวกันก็ยังมีอัลบั้มเดี่ยวชุดที่สองอย่างรวดเร็ว คืออัลบั้ม "Magic Love" โดยมีเพลงฮิต เช่น ไม่มีฉันคนนั้นอีกแล้ว, ฉันทำไม่ได้ และเพลง คลื่นใต้น้ำ

ในปี พ.ศ. 2544 โฟร์ทมีอัลบั้มพิเศษภายในปีเดียวทั้งหมด 3 อัลบั้มคือ อัลบั้ม "The Celebration 1" เป็นอัลบั้มที่นำเพลงเก่ามาขับร้องใหม่ โดยโฟร์ทได้ร้องเพลง "ยอมยกธง" (ต้นฉบับ: อริสมันต์), อัลบั้ม "Impression" และอัลบั้ม "Zodiac" อัลบั้มนี้ถือเป็นอีกหนึ่งอัลบั้ม ที่สร้างปรากฏการณ์ใหม่ให้กับวงการเพลงไทย ด้วยการคัดเลือก 12 ศิลปิน 12 ราศี มาถ่ายทอดบทเพลงรักจักรราศี เป็นเพลงที่สะท้อนถึงความเป็นตัวของตัวเอง­ในแต่ละราศี จึงทำให้ในแต่ละเพลงที่ออกมาสะท้อนถึงมุมม­องความรักที่ต่างกันออกไปตามราศี โดยโฟร์ทได้ขับร้องเพลง "น้ำค้างกลางตะวัน"

พ.ศ. 2545 โฟร์ทมีอัลบั้มเดี่ยวอย่างต่อเนื่อง คืออัลบั้ม "Fourth Secret" มีเพลงฮิต เช่น หมายความว่ายังไง, คนที่ใช่ (ในวันที่ผิด) และเพลง ร่องรอยของสองเรา และในปีเดียวกับยังมีอัลบั้มพิเศษชื่ออัลบั้ม "Inspiration" อีกด้วย

หลังจากนั้น โฟร์ทก็ได้มีอัลบั้มต่างๆมากมายทั้งอัลบั้มเดี่ยวและอัลบั้มพิเศษ กับทางค่ายอาร์เอส และยังร้องเพลงประกอบการ์ตูนแอนิเมชันอีกด้วย โดยหลังจากที่ออกอัลบั้มชุดสุดท้าย "All My Life" โฟร์ทก็หันหลังให้กับวงการเพลงไปโดยปริยาย

การศึกษา
--------

* + อนุบาล โรงเรียนปริญญาทิพย์
	+ ประถมศึกษา โรงเรียนเซนต์โยเซฟคอนเวนต์
	+ มัธยมศึกษา โรงเรียนเซนต์โยเซฟคอนเวนต์
	+ ปริญญาตรี มหาวิทยาลัยอัสสัมชัญ
	+ ปริญญาโท เกียรตินิยมอันดับ 1 MBA บริหารธุรกิจ เอกการเงิน ประเทศสหรัฐอเมริกา

การทำงาน
--------

หลังจากที่นฤมลเรียนจบปริญญาโทแล้ว ได้เริ่มทำงานที่ธนาคารซิตี้แบงก์ตั้งแต่ปี พ.ศ. 2539 ในตำแหน่ง ***Trainee Management Associate*** ประมาณ 1 ปี จากนั้นได้เข้ามารับผิดชอบในสายงานห้องค้า ปัจจุบันดำรงตำแหน่งกรรมการผู้จัดการใหญ่ ตั้งแต่ต้นปี พ.ศ. 2566

ผลงาน
-----

### สตูลดิโออัลบั้ม

* ผลงานเพลงทั้งหมดในสตูลดิโออัลบั้มนี้ เป็นผลงานที่อยู่ในค่ายอาร์เอส โปรโมชั่น

| ปกอัลบั้ม | ข้อมูล | ชื่อเพลง |
| --- | --- | --- |
|  | **Fourth*** **Format:** เทป, ซีดี
* **Released:** 25 สิงหาคม พ.ศ. 2542
* **Label:** อาร์เอส
 | 1. โลกใบใหม่
2. นาฬิกาทราย
3. คืนฝนโปรย
4. อยากรู้
5. ไม่ไหวมั้งเธอ
6. รักนี้ไม่มีเสียดีกว่า
7. ออกมาได้ไหม
8. ไม่เคยรักเธอ
9. อพยพ
10. ตามหัวใจเราไป
 |
|  | **Magic Love*** **Format:** เทป, ซีดี
* **Released:** 23 พฤศจิกายน พ.ศ. 2543
* **Label:** อาร์เอส
 | 1. ไม่มีฉันคนนั้นอีกแล้ว
2. ฉันทำไม่ได้
3. เธอดีขึ้นมากเลย
4. ไม่มีเธอ..อยู่ไหนก็เหงา
5. คนกำลังมีความรัก
6. คลื่นใต้น้ำ
7. อย่างนี้จะไหวเหรอ
8. รักษาน้ำใจ
9. คนที่เรา(ไม่)รัก
10. คืนของเรา
 |
|  | **Fourth Secret*** **Format:** เทป, ซีดี, วีซีดี คาราโอเกะ
* **Released:** 30 พฤษภาคม พ.ศ. 2545
* **Label:** อาร์เอส
 | 1. หมายความว่ายังไง
2. คนที่ใช่ (ในวันที่ผิด)
3. คนในฝัน
4. ร่องรอยของสองเรา
5. ฝากใจไว้กับฟ้า
6. เสียน้ำตาไม่เสียใจ
7. แบ่งไปได้ไหม
8. HURT
9. ด้านหนึ่งในใจของเธอ
10. หนึ่งนาทีเพื่อรักทั้งชีวิตเพื่อลืม
 |
|  | **Real Me*** **Format:** เทป, ซีดี, วีซีดี คาราโอเกะ
* **Released:** 12 เมษายน พ.ศ. 2548
* **Label: อะบอริจินส์ ,** อาร์เอส
 | 1. ตะโกน
2. เหตุผล
3. ไม่มีอะไรสู้เขา
4. ผู้หญิงน้ำขึ้นน้ำลง
5. ทำไม่เป็น
6. เพื่อนร่วมงานคนนึง
7. เชื้อไฟ
8. หลับไม่ลงอีกคืน
9. เธอไม่เกี่ยว
10. เสียงของความรัก
 |
|

### อัลบั้มพิเศษ

* 2542 : อัลบั้มเพลงประกอบภาพยนตร์ "แตก 4 รัก โลภ โกรธ เลว"
* 2543 : อัลบั้ม ธรรพ์ณธร-โฟร์ท Fire&Ice
* 2544 : อัลบั้มพิเศษ "The Celebration"
* 2544 : อัลบั้มพิเศษ "Impression"
* 2545 : อัลบั้มพิเศษ "Inspiration"
* 2544 : อัลบั้มพิเศษ "Zodiac"
* 2546 : อัลบั้ม ธรรพ์ณธร-โฟร์ท แสงและเงา
* 2547 : อัลบั้มพิเศษ "Unforgettable"
* 2547 : อัลบั้มพิเศษ "DREAMS by Parn Fourth Piano"
* 2548 : อัลบั้มพิเศษ "คิดถึงแม่ เรียงความเรื่องแม่"
* 2548 : อัลบั้มพิเศษ "All My Life"
* 2549 : อัลบั้มพิเศษ "ลูกของพ่อ"

### อัลบั้มอื่น

* 2536 : อัลบั้ม Exit
* 2539 : อัลบั้ม Something in R&B

### เพลงประกอบละคร

* เพลงประกอบละครเรื่อง เลือดทรนง - เพลง อยากให้รู้ว่ารัก
* เพลงประกอบละครเรื่อง หัวใจมีเงา - เพลง ใครสักคน และ อยากให้รู้
* เพลงประกอบละครเรื่อง เจนนี่ นางสาวจำเป็นฮ่ะ - เพลง แอบรัก
* เพลงประกอบละครเรื่อง ระเริงไฟ - เพลง ระเริงไฟ
* เพลงประกอบละครเรื่อง ไฟกามเทพ - เพลง เพิ่งจะรู้ใจตัวเอง และ ภาพในใจ
* เพลงประกอบละครเรื่อง หักเหลี่ยมพระกาฬ - เพลง แสงและเงา
* เพลงประกอบละครเรื่อง เพื่อน - เพลง คนในนิยาย
* เพลงประกอบละครเรื่อง ฮอยอัน ฉันรักเธอ - เพลง เสียงของความรัก
* เพลงประกอบละครเรื่อง เพลิงรัก เพลิงแค้น - เพลง เจ็บเพื่อรัก

### เพลงประกอบภาพยนตร์

* เพลงประกอบภาพยนตร์เรื่อง อุแว้สวรรค์ มหัศจรรย์ข้ามโลก - เพลง ไม่ให้ใครเห็น
* เพลงประกอบภาพยนตร์เรื่อง แตก 4 รัก โลภ โกรธ เลว - เพลง ความทรงจำ (Acoustic)
* เพลงประกอบภาพยนตร์เรื่อง ชู้ - เพลง ไม่เลือกได้ไหม

### พากย์เสียง

* Beauty and The Beast ตอน มหัศจรรย์วันอลเวง [Belle พากย์และร้อง]
* Beauty and The Beast ตอน โลกความฝันของโฉมงาม [Belle พากย์และร้อง]
* The Magic Sword: Quest for Camelot [Kayley พากย์และร้อง]
* Mulan [Mulan ร้อง]
* Lion King II [Kiara พากย์และร้อง]

อ้างอิง
-------

1. ↑  *นฤมล จิวังกูร - ข่าวไทยรัฐออนไลน์*. เรียกดูเมื่อ พฤษภาคม 2558
2. ↑   เปิดประวัติ โฟร์ท นฤมล จิวังกูร MD หญิงไทยคนแรกของซิตี้แบงก์ไทย

แหล่งข้อมูลอื่น
---------------

* นฤมล จิวังกูร ที่เฟซบุ๊ก
* เว็บไซต์ค่าย RS
* เว็บไซต์ค่าย RSเก็บถาวร 2015-07-05 ที่ เวย์แบ็กแมชชีน